
PËR NJË NDRYSHIM NË LIGJIN NR.8778, DATË 26.4.2001 
"PËR RATIFIKIMIN E KONVENTËS PENALE PËR KORRUPSIONIN"

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.8778, datë 26.4.2001 "Për ratifikimin e Konventës Penale për Korrupsionin", bëhet ky ndryshim:

Neni 1

Neni 2 ndryshohet si më poshtë:

"Neni 2

1. Në mbështetje të paragrafit të dytë të nenit 29 të Konventës, Republika e Shqipërisë deklaron se Autoriteti Qendror i saj do të jetë Ministria e Drejtësisë, në adresën: Ministria e Drejtësisë, Bulevardi "Zogu I'', Tiranë, Shqipëri.
2. Në mbështetje të paragrafit të gjashtë të nenit 30 të Konventës, Republika e Shqipërisë deklaron se, për arsye të efiçencës, kërkesat, sipas kreut IV, duhet t'i drejtohen Autoritetit Qendror.
3. Në mbështetje të paragrafit të dytë të nenit 37 të Konventës, Republika e Shqipërisë rezervon të drejtën për të zbatuar nenin 17 paragrafët 1/b dhe 1/c, vetëm nëse vepra penale parashikohet si e tillë, sipas legjislacionit të shtetit palë, ku ajo është kryer (kriminalizimi i dyfishtë).
4. Në mbështetje të paragrafit të tretë të nenit 37 të Konventës, Republika e Shqipërisë deklaron se mund të refuzojë asistencën e ndërsjellë ligjore, sipas paragrafit të parë të nenit 26, nëse kërkesa lidhet me një vepër penale, të cilën Republika e Shqipërisë e konsideron si vepër penale politike.".
	
Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.4547, datë 29.4.2005 të Presidentit të Republikës së Shqipërisë Alfred Moisiu



